ddrg/super_eurlex huggingface dataset:
LV Eiropas Savienības Oficiālais Vēstnesis L 165/3

PADOMES LĒMUMS

(2013. gada 15. novembris)

par to, lai Eiropas Savienības un tās dalībvalstu vārdā parakstītu un provizoriski piemērotu Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses, protokolu, lai ņemtu vērā Horvātijas Republikas pievienošanos Eiropas Savienībai

(2014/316/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu un 218. panta 8. punkta otro daļu,

ņemot vērā Horvātijas pievienošanās aktu un jo īpaši tā 6. panta 2. punkta otro daļu,

ņemot vērā Eiropas Komisijas priekšlikumu,

tā kā:

(1) Padome 2012. gada 24. septembrī pilnvaroja Komisiju Savienības, tās dalībvalstu un Horvātijas Republikas vārdā uzsākt sarunas ar Albānijas Republiku nolūkā noslēgt protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Albānijas Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”).

(2) Šīs sarunas tika sekmīgi pabeigtas un Albānijas iestādes apstiprināja protokolu vēstuļu apmaiņas veidā 2013. gada 1. augustā.

(3) Protokols Eiropas Savienības un tās dalībvalstu vārdā būtu jāparaksta, ņemot vērā tā noslēgšanu vēlāk.

(4) Par jautājumiem, kas attiecas uz Eiropas Atomenerģijas kopienas darbības jomu, protokola noslēgšanai ir paredzēta atsevišķa procedūra.

(5) Ņemot vērā Horvātijas pievienošanos Savienībai 2013. gada 1. jūlijā, Protokols būtu provizoriski jāpiemēro no minētā datuma,

IR PIEŅĒMUSI ŠO LĒMUMU.

1. pants

Ar šo atļauj Savienības un tās dalībvalstu vārdā parakstīt Stabilizācijas un asociācijas nolīguma starp Eiropas Kopienām un to dalībvalstīm, no vienas puses, un Albānijas Republiku, no otras puses, protokolu, lai ņemtu vērā Horvātijas Republikas pievienošanos Eiropas Savienībai, ņemot vērā tā noslēgšanu.

Protokola teksts ir pievienots šim lēmumam.

2. pants

Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības un tās dalībvalstu vārdā parakstīt protokolu.

3. pants

Protokolu saskaņā ar tā 10. pantu provizoriski piemēro no 2013. gada 1. jūlija, kamēr tiek pabeigtas procedūras tā noslēgšanai.
(1)

Savienība un tās dalībvalstis pievienojās to Konvencijas par bioloģisko daudzveidību (KBD) (2) 193 pušu konsensam, kuras 2010. gada 29. oktobrī pieņēma Konvencijai par bioloģisko daudzveidību pievienoto Nagojas Protokolu par piekļuvi ģenētiskajiem resursiem un godīgu un vienlīdzīgu to ieguvumu sadali, kas gūti no šo resursu izmantošanas (Nagojas protokols).
3.

Izdevumus saistībā ar sēžu mutvārdu tulkošanu un dokumentu tulkošanu no spāņu valodas angļu valodā un otrādi sedz tā Puse, kas rīko sanāksmi. Mutvārdu un rakstisku tulkošanu uz vai no citām valodām sedz tā Puse, kas to pieprasījusi.
LV Eiropas Savienības Oficiālais Vēstnesis L 93/1

PADOMES LĒMUMS

(2013. gada 22. oktobris)

par to, lai Eiropas Savienības un tās dalībvalstu vārdā parakstītu un provizoriski piemērotu Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Melnkalnes Republiku, no otras puses, lai ņemtu vērā Horvātijas Republikas pievienošanos Eiropas Savienībai

(2014/172/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu un 218. panta 8. punkta otro daļu,

ņemot vērā Aktu par Horvātijas pievienošanos un jo īpaši tā 6. panta 2. punkta otro daļu,

ņemot vērā Eiropas Komisijas priekšlikumu,

tā kā:

(1) Padome 2012. gada 24. septembrī pilnvaroja Komisiju Savienības, tās dalībvalstu un Horvātijas Republikas vārdā uzsākt sarunas ar Melnkalni nolūkā noslēgt Protokolu Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Melnkalnes Republiku, no otras puses, lai ņemtu vērā Horvātijas Republikas pievienošanos Eiropas Savienībai (“protokols”).

(2) Minētās sarunas tika sekmīgi noslēgtas, parafējot protokolu 2013. gada 16. maijā.

(3) Protokols Eiropas Savienības un tās dalībvalstu vārdā būtu jāparaksta, ņemot vērā tā noslēgšanu vēlāk.

(4) Protokola noslēgšanai ir paredzēta atsevišķa procedūra attiecībā uz jautājumiem, kas ir Eiropas Atomenerģijas kopienas kompetencē.

(5) Ņemot vērā Horvātijas pievienošanos Savienībai 2013. gada 1. jūlijā, protokols būtu provizoriski jāpiemēro no minētā datuma,

IR PIEŅĒMUSI ŠO LĒMUMU.

1. pants

Ar šo Savienības un tās dalībvalstu vārdā tiek atļauta Protokola Stabilizācijas un asociācijas nolīgumam starp Eiropas Kopienām un to dalībvalstīm, no vienas puses, un Melnkalnes Republiku, no otras puses, lai ņemtu vērā Horvātijas Republikas pievienošanos Eiropas Savienībai, parakstīšana ar noteikumu, ka minēto protokolu noslēgs.

Protokola teksts ir pievienots šim lēmumam.

2. pants

Ar šo Padomes priekšsēdētājs tiek pilnvarots norīkot personu vai personas, kas tiesīgas parakstīt protokolu Savienības un tās dalībvalstu vārdā.

3. pants

Protokolu piemēro provizoriski no 2013. gada 1. jūlija saskaņā ar tā 12. pantu, kamēr tiks pabeigtas procedūras tā noslēgšanai.

4. pants

Šis lēmums stājas spēkā tā pieņemšanas dienā.
(6)

Attiecībā uz šajā lēmumā norādītajiem gadījumiem Komisija attiecīgajā kopsavilkuma ziņojumā ir informējusi dalībvalstis par to summu novērtējumu, kuras izslēdzamas no finansējuma sakarā ar to neatbilstību Eiropas Savienības noteikumiem.
LV Eiropas Savienības Oficiālais Vēstnesis L 69/2

PADOMES LĒMUMS

(2014. gada 11. februāris)

par to, lai Eiropas Savienības un tās dalībvalstu vārdā parakstītu Protokolu Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos attiecībā uz Horvātijas Republikas dalību Līgumslēdzējas puses statusā pēc tās pievienošanās Eiropas Savienībai

(2014/122/ES)

EIROPAS SAVIENĪBAS PADOME,

ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 5. punktu un 218. panta 8. punkta otro daļu,

ņemot vērā Aktu par Horvātijas Republikas pievienošanos un jo īpaši tā 6. panta 2. punktu,

ņemot vērā Eiropas Komisijas priekšlikumu,

tā kā:

(1) Padome 2012. gada 24. septembrī pilnvaroja Komisiju sākt sarunas ar Šveices Konfederāciju par Nolīguma starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos pielāgošanu, vedot sarunas par protokolu (“protokols”), attiecībā uz Horvātijas dalību Līgumslēdzējas puses statusā, ievērojot Eiropas Savienības paplašināšanos. Horvātija pievienojās Eiropas Savienībai 2013. gada 1. jūlijā.

(2) Sarunas par protokolu nesen tika pabeigtas.

(3) Tāpēc protokols būtu jāparaksta Eiropas Savienības un dalībvalstu vārdā, ņemot vērā tā noslēgšanu vēlāk,

IR PIEŅĒMUSI ŠO LĒMUMU.

1. pants

Ar šo atļauj Eiropas Savienības un tās dalībvalstu vārdā parakstīt Protokolu Nolīgumam starp Eiropas Kopienu un tās dalībvalstīm, no vienas puses, un Šveices Konfederāciju, no otras puses, par personu brīvu pārvietošanos attiecībā uz Horvātijas Republikas dalību Līgumslēdzējas puses statusā pēc tās pievienošanās Eiropas Savienībai, ņemot vērā tā noslēgšanu.

2. pants

Ar šo Padomes priekšsēdētājs tiek pilnvarots norīkot personu, kas tiesīga Savienības un tās dalībvalstu vārdā parakstīt protokolu.

3. pants

Šis lēmums stājas spēkā tā pieņemšanas dienā.
A.

Pasīvu bāzē ietilpst šādi posteņi, izņemot jebkuru citu posteni: 1. Banknotes apgrozībā Šajā pielikumā skaidras naudas nomaiņas gada ietvaros attiecībā uz katru NCB, kas pievienojas Eurosistēmai, “banknotes apgrozībā”: a) ir arī banknotes, ko emitējusi NCB un kas denominētas tās nacionālās valūtas vienībās; un b) attiecīgo vērtību samazina par bezprocentu aizdevumu vērtību, kas saistīti ar priekšpiegādātajām euro banknotēm, kuri vēl nav ierakstīti debetā (saskaņotās bilances 6. aktīvu posteņa daļa). Pēc skaidras naudas nomaiņas gada attiecībā uz katru NCB “banknotes apgrozībā” ir banknotes, kas denominētas euro, šajā jēdzienā neietverot citas banknotes. Ja skaidras naudas nomaiņas diena ir diena, kurā TARGET2 ir slēgta, NCB saistība, kura rodas no euro banknotēm, kas piegādātas priekšpiegādē saskaņā ar Pamatnostādni ECB/2006/9 un nokļuvušas apgrozībā pirms skaidras naudas nomaiņas dienas, ir daļa no saistību bāzes (kā korespondentkontu daļa saskaņotās bilances 10.4. pasīvu postenī), līdz šī saistība kļūst par TARGET2 darījumu rezultātā radušos Eurosistēmas iekšējo saistību. 2. Saistības euro pret euro zonas kredītiestādēm, kas saistītas ar monetārās politikas operācijām, t. sk: a) pieprasījuma noguldījumu konti, ieskaitot obligāto rezervju prasības, saskaņā ar ECBS Statūtu 19.1. pantu (saskaņotās bilances 2.1. pasīvu postenis); b) summas, kas ir noguldītas Eurosistēmas noguldījumu iespējā (saskaņotās bilances 2.2. pasīvu postenis); c) termiņnoguldījumi (saskaņotās bilances 2.3. pasīvu postenis); d) saistības, kas rodas no precizējošajām reversajām operācijām (saskaņotās bilances 2.4. pasīvu postenis); e) papildu nodrošinājuma pieprasījumu noguldījumi (saskaņotās bilances 2.5. pasīvu postenis). 3. Noguldījumu saistības pret Eurosistēmas darījumu partneriem, attiecībā uz kuriem iestājies saistību neizpildes gadījums, kas ir reklasificētas no saskaņotās bilances 2.1. pasīvu posteņa. 4. Nacionālo centrālo banku Eurosistēmas iekšējās saistības, kas rodas no ECB parāda sertifikātu emisijas atbilstoši Pamatnostādnes ECB/2011/14 (1) I pielikuma 3.3. nodaļai (saskaņotās bilances 10.2. pasīvu postenis). 5. Eurosistēmas iekšējās neto saistības attiecībā pret euro banknotēm apgrozībā, t. sk. tās, kas rodas šā Lēmuma 4. panta piemērošanas rezultātā (saskaņotās bilances 10.3. pasīvu postenis). 6. Eurosistēmas iekšējās neto saistības, kas rodas no TARGET2 darījumiem, kas tiek atlīdzināti atbilstoši atsauces likmei (saskaņotās bilances 10.4. pasīvu postenis). 7. Katras NCB monetārās politikas uzkrātie procenti, ko aprēķina ceturkšņa beigās un kuru termiņš ir vienāds vai ilgāks par vienu gadu (saskaņotās bilances 12.2. pasīvu postenis).
1.1.

Nosaukums. Norāde par attiecīgā kaitīgā organisma zinātnisko nosaukumu, atrašanās vietu un par to, vai kaitīgais organisms ir vai nav konstatēts pirmo reizi. Zinātniskais nosaukums ir viens no šiem: a) kaitīgā organisma zinātniskais nosaukums, kā minēts Direktīvā 2000/29/EK vai kā norādīts pasākumos, kas pieņemti atbilstoši minētās direktīvas 16. panta 3. punktam, tostarp attiecīgā gadījumā tā patotips; vai b) ja a) punkts nav piemērojams, zinātniskais nosaukums, ko apstiprinājusi starptautiska organizācija, tostarp patotips un attiecīgās organizācijas nosaukums; vai c) ja nav piemērojams ne a), ne b) punkts, norāda zinātnisko nosaukumu no visuzticamākā informācijas avota, atsaucoties uz šo avotu. Iespējams iesniegt paskaidrojumus.
KOMISIJAS ĪSTENOŠANAS LĒMUMS

(2014. gada 26. novembris),

ar kuru groza Lēmumu 2005/818/EK, Euratom, ar ko Ungārijas Republikai atļauj lietot noteiktas aptuvenās aplēses PVN pašu resursu bāzes aprēķinam

(izziņots ar dokumenta numuru C(2014) 8923)

(Autentisks ir tikai teksts ungāru valodā)

(2014/842/ES, Euratom)

EIROPAS KOMISIJA,

ņemot vērā Līgumu par Eiropas Savienības darbību,

ņemot vērā Eiropas Atomenerģijas kopienas dibināšanas līgumu,

ņemot vērā Padomes 1989. gada 29. maija Regulu (EEK, Euratom) Nr. 1553/89 par galīgajiem vienotajiem pasākumiem, lai iekasētu pašu resursus, ko veido pievienotās vērtības nodokļi (1), un jo īpaši tās 6. panta 3. punkta otro ievilkumu,

apspriedusies ar Padomdevēju komiteju pašu resursu jautājumos,

tā kā:

Saskaņā ar Padomes Direktīvas 2006/112/EK (2) 386. pantu Ungārija var – saskaņā ar nosacījumiem, kas šajā dalībvalstī bija spēkā tās pievienošanās dienā, – turpināt atbrīvot no nodokļa darījumus, kas minēti šīs direktīvas X pielikuma B daļas 10. punktā, kamēr tādu pašu atbrīvojumu no nodokļa piemēro jebkurā dalībvalstī, kas bija Kopienas dalībvalsts 2004. gada 30. aprīlī; šie darījumi ir jāņem vērā, nosakot PVN pašu resursu bāzi.

Ungārija 2014. gada 29. aprīļa atbildē uz Komisijas 2014. gada 14. februāra vēstuli attiecībā uz PVN pašu resursu pārbaužu vienkāršošanu (3) lūdza Komisijas atļauju izmantot starpbāzes fiksētus procentuālos apjomus PVN pašu resursu bāzes aprēķināšanai attiecībā uz darījumiem, kas minēti Direktīvas 2006/112/EK X pielikuma B daļas 10. punktā, no 2014. līdz 2020. finanšu gadam. Ungārija ir pierādījusi, ka vēsturiskie procentuālie apjomi laika gaitā ir saglabājušies stabili. Ungārijai tāpēc būtu jāatļauj aprēķināt PVN pašu resursu bāzi, izmantojot fiksētu procentuālo apjomu saskaņā ar Komisijas nosūtīto vēstuli.

IR PIEŅĒMUSI ŠO LĒMUMU.

1. pants

Lēmumā 2005/818/EK, Euratom iekļauj šādu 1.a pantu:

“1.a pants

Atkāpjoties no šā lēmuma 1. panta, lai aprēķinātu PVN pašu resursu bāzi no 2014. gada 1. janvāra līdz 2020. gada 31. decembrim, Ungārijai ir atļauts izmantot 0,18 % no starpbāzes attiecībā uz darījumiem, kas minēti Padomes Direktīvas 2006/112/EK (5) X pielikuma B daļas 10. punktā (pasažieru transports).
(3)

Vielām 25I-NBOMe, AH-7921, MDPV un metoksetamīnam nav konstatēta vai atzīta medicīniskā pielietojuma (cilvēku ārstēšanā vai veterinārijā). Nav norāžu par to, ka tās tiktu izmantotas citiem mērķiem, izņemot to, ka tās tiek lietotas kā analītiskās references materiāls un zinātniskos pētījumos, kuros sakarā ar šo vielu parādīšanos narkotiku tirgū pēta to ķīmiju, farmakoloģiju un toksikoloģiju, un – attiecībā uz 25I-NBOMe – arī neiroķīmiju.
2)

pievieno šādu pantu: “3.a pants 1. Dalībvalstu valstspiederīgajiem vai no dalībvalstu teritorijām, vai izmantojot to karoga kuģus vai gaisa kuģus, aizliegts veikt Regulas (EK) Nr. 428/2009 I pielikumā iekļautu divējāda lietojuma preču un tehnoloģiju tiešu vai netiešu pārdošanu, piegādi, nodošanu vai eksportēšanu jebkurai personai, vienībai vai struktūrai Krievijā, kā uzskaitīts šā lēmuma IV pielikumā, neatkarīgi no tā, vai to izcelsme ir dalībvalstu teritorijā vai nav. 2. Ir aizliegts: a) tieši vai netieši jebkurai IV pielikumā uzskaitītai personai, vienībai vai struktūrai Krievijā sniegt tehnisku palīdzību, starpniecības pakalpojumus vai citus pakalpojumus, kas saistīti ar 1. punktā norādītajām precēm un tehnoloģijām un minēto preču un tehnoloģiju nodrošinājumu, ražošanu, apkopi un izmantošanu; b) tieši vai netieši jebkurai IV pielikumā uzskaitītai personai, vienībai vai struktūrai Krievijā nodrošināt finansējumu vai finanšu palīdzību, kas saistīta ar 1. punktā minētajām precēm un tehnoloģijām, tostarp jo īpaši dotācijas, aizdevumus un eksporta kredītu apdrošināšanu, jebkādai minēto preču un tehnoloģiju pārdošanai, piegādei, nodošanai vai eksportēšanai vai ar tām saistītas tehniskas palīdzības, starpniecības pakalpojumu vai citu pakalpojumu sniegšanai. 3. Šā panta 1. un 2. punktā minētie aizliegumi neskar tādu līgumu vai nolīgumu izpildi, kas noslēgti pirms 2014. gada 12. septembra, un palīdzības sniegšanu, kas nepieciešama esošo spēju uzturēšanai un drošībai ES. 4. Šā panta 1. un 2. punktā minētos aizliegumus nepiemēro to divējāda lietojuma preču un tehnoloģiju eksportam, pārdošanai, piegādei vai nodošanai, kas paredzētas aeronautikas un kosmosa nozarei, vai ar tām saistītas tehniskas vai finansiālas palīdzības sniegšanai, izmantošanai nemilitāriem mērķiem un nemilitāriem galalietotājiem, kā arī esošo civilo kodolspēju uzturēšanai un drošībai Eiropas Savienībā, izmantošanai nemilitāriem mērķiem un nemilitāriem galalietotājiem.” ;
j)

vajadzības gadījumā veic īpašus pasākumus, lai novērstu visus apstākļus vai sarežģījumus, par kuriem ir pamatotas bažas, ka tie varētu nepieļaut, aizkavēt vai novilcināt izskaušanu, īpaši tādus, kas saistīti ar visu to augu pieejamību un pienācīgu izskaušanu, kuri ir inficēti vai par kuru inficētību ir aizdomas neatkarīgi no to atrašanās vietas, no tā, vai tie ir valsts vai privātā īpašumā, un no tā, kura persona vai iestāde ir atbildīga par tiem;
2)

lēmuma 5. panta 1. punktu aizstāj ar šādu: “1. ESĪP pilnvaru īstenošanas izdevumiem paredzētā finanšu atsauces summa laikposmam no 2013. gada 1. jūlija līdz 2013. gada 31. decembrim ir EUR 1 050 000. ESĪP pilnvaru īstenošanas izdevumiem paredzētā finanšu atsauces summa laikposmam no 2014. gada 1. janvāra līdz 2014. gada 30. jūnijam ir EUR 1 050 000. ESĪP pilnvaru īstenošanas izdevumiem paredzētā finanšu atsauces summa laikposmam no 2014. gada 1. jūlija līdz 2015. gada 28. februārim ir EUR 1 380 000.”;
(7)

Līdz ar to tādu iemeslu dēļ, kas nav atkarīgi no pieteikuma iesniedzējiem, difetialona un difenakuma apstiprinājuma termiņš varētu beigties, pirms ir pieņemts lēmums par to atjaunošanu. Tādēļ ir lietderīgi atlikt šo aktīvo vielu apstiprinājuma beigu termiņu, uz laika periodu, kas ir pietiekams, lai varētu izskatīt pieteikumus.
(24)

Šā lēmuma mērķi ir līdzīgi tiem mērķiem, kas noteikti programmās, kuras izveidotas ar: Regulu (ES) Nr. 1285/2013, tās 1. pantu, 3. panta c) un d) apakšpunktu un 4. pantu; Padomes Lēmumu 2013/743/ES (10), tā 2. panta 2. punkta b) un c) apakšpunktu, I pielikuma II daļas 1.6.2. punkta d) apakšpunktu un I pielikuma III daļas 7.5 un 7.8. punktu; Regulu (ES) Nr. 377/2014, tās 8. panta 2. punkta b) apakšpunktu, ar kuru piešķir summu līdz EUR 26,5 miljoniem pašreizējās cenās. Kopējais finansiālais ieguldījums SST atbalsta sistēmas mērķu īstenošanai, jo īpaši esošo resursu tīkla izveidei, tiek lēsts EUR 70 miljonu apmērā. Ņemot vērā to, ka šā lēmuma mērķi ir līdzīgi iepriekš minēto programmu mērķiem, vajadzētu būt iespējai darbības, kuras nosaka ar šo lēmumu, finansēt no minētajām programmām, pilnībā ievērojot to pamataktu.
(5)

Vispārējās valdības budžeta deficīta mērķis, kas 2013. gadā ir 5,5 % no IKP (neskaitot banku rekapitalizāciju), visticamāk, tiks sasniegts, un deficīts varētu būt pat mazāks nekā paredzētais mērķis. Tas saistīts ar to, ka gada pēdējos mēnešos ir īstenojušies pozitīvie riski, savukārt vairums negatīvo risku ir samazinājušies. Jo īpaši paredzams, ka nodokļu iekasēšanas apmērs pārsniegs otrajā papildu budžetā noteiktos netiešos mērķus. Turklāt vienreizējās parādu regulēšanas shēmas ienesīgums bija aptuveni par 0,3 % no IKP lielāks, nekā tika plānots; šīs 2013. gada beigās ieviestās shēmas mērķis ir atgūt nodokļu un sociālā nodrošinājuma iemaksu parādus. Paredzams, ka arī Savienības fondu apgūšana būs labāka, nekā iepriekš prognozēts. Turklāt ir samazināti negatīvie riski saistībā ar publiskā un privātā sektora partnerības (PPP) līgumu pārskatīšanu. Tomēr daži negatīvie riski joprojām pastāv, proti, ieņēmumi no īpašuma nodokļiem ir mazāki par prognozēto, vienlaikus nevar izslēgt, ka tiks pārsniegti specifiski izdevumu posteņi, jo īpaši personāla izmaksu, starppatēriņa un pensiju pabalstu jomā.
(3)

Lai ļautu laist tirgū šādu populāciju sēklas, būtu jāgroza Direktīvas 66/402/EEK 2. panta 1. punkta E, F un G apakšpunkts, pievienojot iespēju tirgot sēklas, kas neatbilst prasībām par šķirnes izskatu. Lai lemtu par šādu grozījumu Direktīvā 66/402/EEK, jāievāc informācija par tirdzniecību ar populāciju sēklām. Jo īpaši ir jāpārbauda, vai var nodrošināt konkrētu sugu populāciju identifikāciju ar garantijām, kas līdzvērtīgas tām, kuras izriet no prasībām par šķirnes izskatu, pamatojoties uz informāciju par to audzēšanas un ražošanas metodēm. Turklāt šā eksperimenta ietvaros būtu jānovērtē, vai var nodrošināt to sēklu identitāti, kuras pārdod kā piederošas pie šīm populācijām, un informāciju lietotājam ar garantijām, kas līdzvērtīgas tām, kuras izriet no 3. panta 1. punkta un 10. panta, pamatojoties uz izsekojamības prasībām un audzēšanas vietu identifikāciju.
(8)

Pēdējos gados samazinājās mājlopu skaits un ķīmisko mēslošanas līdzekļu izmantošana. No 2004.–2007. gada laikposma līdz 2008.–2011. gada laikposmam liellopu, cūku un aitu skaits attiecīgi samazinājās par 4 %, 11 % un 22 %. Vidējais pakaišu kūtsmēslu slāpekļa daudzums laikposmā no 2008. līdz 2011. gadam bija 105 kg uz vienu hektāru, tas salīdzinājumā ar 2004.–2007. gadu samazinājās par 8 %. Vidējais fosfora daudzums laikposmā no 2008. līdz 2011. gadam bija 15 kg uz vienu hektāru, tas salīdzinājumā ar laikposmu no 2004. gada līdz 2007. gadam samazinājās par 6 %. Vidējais ķīmisko N mēslošanas līdzekļu izlietojums laikposmā no 2008. līdz 2011. gadam samazinājās par 6 % salīdzinājumā ar laikposmu no 2004. līdz 2007. gadam. Vidējais ķīmisko P mēslošanas līdzekļu izmantojums laikposmā no 2008. līdz 2011. gadam samazinājās par 31 % salīdzinājumā ar laikposmu no 2004. gada līdz 2007. gadam.
6.

Communist Party of the Philippines, arī New People’s Army – NPA, Filipīnas.
(3)

Komisija ir veikusi to reģionu, uz kuriem neattiecas Lēmums 2010/49/EK un Īstenošanas lēmums 2012/274/ES, novērtējumu attiecībā uz minētajiem trim kritērijiem, attiecībā uz pirmo kritēriju ņemot vērā tādus aspektus kā vīzu atteikumu vidējais skaits, ieceļošanas atteikumu skaits un atklāto tādu trešo valstu valstspiederīgo skaits, kuri dalībvalstu teritorijā atrodas nelikumīgi; attiecībā uz otro kritēriju ņemot vērā draudu izvērtējumu, ko veicis Eiropols; un attiecībā uz trešo kritēriju – to, ka daži no aptveramajiem reģioniem ietver trešās valstis, kam ir liela teritorija vai kurās iesniedz ļoti daudz vīzu pieteikumu.
a)

nodrošināt, ka likviditāte banku sektorā tiek stingri uzraudzīta. Pagaidu ierobežojumi kapitāla brīvai apritei (inter alia skaidras naudas izņemšanai no bankomātiem, maksājumiem un pārvedumiem) tiek stingri kontrolēti. Mērķis ir veikt šo kontroli tikai tik ilgi, cik tas ir absolūti nepieciešams, lai mazinātu būtisku apdraudējumu finanšu sistēmas stabilitātei. Ir publicēts grafiks kontroles pakāpeniskai samazināšanai, balstoties uz konkrētu mērķu sasniegšanu un programmas īstenošanas progresu, kā arī atbilstīgi banku likviditātei. Vietējo banku, kuras atkarīgas no centrālās bankas finansējuma vai saņem valsts atbalstu, vidēja termiņa finansējums un kapitāla plāni reāli atspoguļo sagaidāmo parādsaistību samazināšanos banku nozarē un samazina atkarību no aizņēmumiem no centrālajām bankām, vienlaikus izvairoties no aktīvu pāragras pārdošanas un kredītresursu trūkuma. Noteikumus par minimālās likviditātes prasībām atjaunina, lai novērstu pārmērīgu emitentu koncentrāciju nākotnē;
(11)

Mērķis ciešākai sadarbībai kopējas FDN sistēmas izveidei ir nodrošināt iekšējā tirgus pienācīgu darbību. Šādas sadarbības mērogs ļauj izvairīties no dažādu valsts režīmu līdzāspastāvēšanas un tādējādi nepieļaut tirgus nevēlamu sadrumstalotību, kā arī no tā izrietošas problēmas, kas izpaužas kā konkurences izkropļojumi, novirzes tirdzniecības plūsmās starp ražojumiem, tirgus dalībniekiem un ģeogrāfiskiem apgabaliem un stimuli tirgus dalībniekiem izvairīties no nodokļiem, izmantojot operācijas ar mazu ekonomisko vērtību. Šādas problēmas ir īpaši zīmīgas attiecīgajā jomā, ko raksturo ļoti mobilas nodokļu bāzes. Tādējādi tā veicina Savienības mērķu sasniegšanu, aizsargā tās intereses un pastiprina integrācijas procesu saskaņā ar LES 20. panta 1. punktu.
(2)

2010. gada 13. decembra Lēmuma ECB/2010/29 par euro banknošu emisiju (2) 1. panta d) punktā ir definēts termins “banknošu sadales atslēga”, atsaucoties uz minētā lēmuma I pielikumu, kurā konkretizēta banknošu sadales atslēga, ko piemēro no 2011. gada 1. janvāra. Tā kā no 2013. gada 1. jūlija piemēro jaunus kapitāla atslēgas svērumus, Lēmums ECB/2010/29 ir jāgroza, lai noteiktu banknošu sadales atslēgu, ko piemēro no 2013. gada 1. jūlija,
(2)

Citu paziņojumā minētu pasākumu starpā Komisija plāno panākt drošus un taisnīgus līguma noteikumus un nosacījumus mākoņdatošanas līgumos. Šis darbs ir atbilde uz ieinteresēto personu bažām saistībā ar mākoņdatošanas līgumiem. No vienas puses, mākoņdatošanas pakalpojumu sniedzēji norādīja, ka spēkā esošā tiesiskā regulējuma sarežģītība un nenoteiktība apgrūtina pārrobežu darbību. No otras puses, lai arī spēkā esošie Savienības tiesību akti aizsargā patērētājus, kas izmanto mākoņdatošanas pakalpojumus, patērētāji bieži nezina savas tiesības un pakalpojumu sniedzējs nav viņus pietiekami skaidrā un nepārprotamā veidā informējis par līguma noteikumiem. Turklāt patērētāju pārstāvji un mazie un vidējie uzņēmumi norādīja, ka neskaidri un nevienlīdzīgi mākoņdatošanas līgumi attur tos no mākoņdatošanas pakalpojumu izmantošanas. Komisija ir paredzējusi pievērsties arī tiem personas datu aizsardzības aspektiem, kas ir būtiski mākoņdatošanas līgumiem.